คลังปล่อยธปท.ดูบาทแข็ง
รมว.คลังชี้ค่าเงินบาทแข็งเป็นหน้่าที่ของธปท. แต่คลังจะหารือช่วยสภาพคล่องผู้ประกอบการที่ได้รับผลกระทบ
4 ต.ค. 2553

รมว.คลังชี้ค่าเงินบาทแข็งเป็นหน้่าที่ของธปท. แต่คลังจะหารือช่วยสภาพคล่องผู้ประกอบการที่ได้รับผลกระทบ
นายกรณ์ จาติกวณิช รมว.คลัง กล่าวว่า ค่าเ้งินบาทที่แข็งค่าขึ้นมาอย่างต่อเนื่อง เป็นหน้าที่ของธนาคารแห่งประเทศไทย (ธปท.) ที่ต้องดูแล ในส่วนของกระทรวงการคลังได้แสดงแนวคิดในเรื่องดังกล่าวไปแล้ว ขึ้นอยู่กับ นายประสาร ไตรรัตน์วรกุล ผู้ว่าการ ธปท. จะแก้ไขค่าเงินบาทแข็งตามความเหมาะสม
รมว.คลัง กล่าวว่า คลังจะหารือร่วมกับกระทรวงพาณิชย์ ภาคเอกชน เพื่อดูแลปัญหาสภาพคล่องที่ได้รับกระทบจากค่าเงินบาท โดยจะให้ธนาคารเพื่อการส่งออกและนำเข้่าแห่งประเทศไทย (เอ็กซิมแบงก์) และ ธนาคารเพื่อพัฒนาวิสาหกิจขนาดกลางและขนาดย่อมแห่งประเ้ทศไทย (เอสเอ็มอีแบงก์) เข้าไปดูแล
ทั้งนี้ค่าเงินบาทในช่วงเช้่าที่ผ่านมาได้มีการซื้อขายแข็งค่าไปที่ระดับ 30.14 บาทต่อเหรียญสหรัฐ